Når man siger Taekwondo og Esbjerg – så kan man ikke komme uden om Karin Schwartz, der har leveret en række fantastiske resultater – med både OL-sølv, EM-guld og et utal af danske mesterskaber.
Karin Schwartz startede også Esbjerg City Taekwondo Klub tilbage i 1997 – og nu fejrer klubben så i denne uge deres 25 års jubilæum – en klub hvor det sociale og sundheden er i højsædet.
Vi har besøgt Esbjerg City Taekwondo Klub, hvor vi fik en snak med formanden Tenna Overgaard, Kassereren Lillian Overgaard og naturligvis klubbens stifter Karin Schwartz.